RPH รายได้รักษาโควิดลด! ฉุดกำไร Q1 วูบ 79%
RPH รายได้รักษาโควิดลด! กดกำไรไตรมาส 1/66 วูบ 79% เหลือ 36 ล้าน จากช่วงเดียวกันปีก่อน 181 ล้าน
RPH รายได้รักษาโควิดลด! กดกำไรไตรมาส 1/66 วูบ 79% เหลือ 36 ล้าน
8 พ.ค. 2566

บริษัท โรงพยาบาลราชพฤกษ์ จำกัด (มหาชน) หรือ RPH รายงานผลการดำเนินงานไตรมาส 1 สิ้นสุดวันที่ 31 มีนาคม 2566

สำหรับกำไรปรับลดลงเนื่องจากรายได้จากกิจการโรงพยาบาลไตรมาส 1/66 มีจำนวน 264.61 ล้านบาท ลดลงร้อยละ 49.13 จากไตรมาส 1/65
โดยในไตรมาส 1/65 มีการเติบโตที่ดีจากรายได้ของการรับบริการรักษาผู้ป่วยจากการติดเชื้อโควิค-19 แต่ในไตรมาส 1 ปี 2566 สถานการณ์วิกฤติโรคระบาดโควิด-19 ในประเทศไทยคลี่คลาย ส่งผลให้ผู้รับบริการในกลุ่มคนไข้โควิดลดลง
ทั้งนี้แม้ว่าผู้รับบริการในกลุ่มคนไข้ทั่วไปกลับมาใช้บริการในไตรมาส 1 /66 เพิ่มขึ้นจากไตรมาส 1/65แต่ยังเป็นการเพิ่มขึ้นในสัดส่วนที่น้อยกว่าการลดลงของรายได้ของการรับบริการรักษาผู้ป่วยจากการติดเชื้อโควิด-19 จึงทำให้ผลการดำเนินงานในไตรมาส 1 ปี 2566 ลดลงอย่างมีสาระสำคัญ